**Együttműködési megállapodás**Duális képzési gyakorlat biztosítására

amely létrejött egyrészről az

**Óbudai Egyetem**

székhely: 1034 Budapest, Bécsi út 96/b.

Adószám: 12345678-9-01

statisztikai számjel: 12345678-1234-123-12 intézményi azonosító: FI 12904

pénzforgalmi szolgáltató: Magyar Államkincstár pénzforgalmi jelzőszám: 12345678-12345678-12345678

képviseli: Prof. Dr. Minta Mátyás

továbbiakban: **Egyetem**

másrészről a

**név: xxxx Kft.**

székhely: xxxxxxxxx

elérhetőség: xxxxxx

cégjegyzékszám: 12-34-1234567,

adószám: 12345678-9-01,

statisztikai számjel: 12345678-1234-123-12, képviseli: Név

a továbbiakban: **Szakmai gyakorlóhely**

– továbbiakban együttesen: Felek – között a nemzeti felsőoktatásról szóló 2011. évi CCIV. törvény (továbbiakban: Nftv.), valamint a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (továbbiakban: Korm. rendelet) alapján, alulírott helyen és napon az alábbi feltételek szerint.

1. **Együttműködési megállapodás tárgya, célja**

1. Felek közötti együttműködési megállapodás tárgya az Egyetem duális képzésében részt vevő hallgatók gyakorlati képzésének a biztosítása.

2. A szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése. Szakmai gyakorlóhely e cél megvalósítására az Egyetem hallgatói számára gyakorlati képzést szervez. A gyakorlati képzés célja továbbá, hogy az Egyetem a Szakmai gyakorlóhely szervezet szakember utánpótlását segítse.

3. Felek rögzítik, hogy az Egyetem 4. pontban megjelölt szakjain folyó gyakorlatorientált duális jellegű képzés keretében a hallgatók az 1-2. pontban meghatározott célok megvalósítása érdekében külső gyakorlóhelyen szakmai gyakorlaton vesznek részt.

4. Szakmai gyakorlóhely vállalja, hogy a jelen együttműködési megállapodás keretében egyidejűleg maximálisan az alábbi létszámú hallgatót fogadja szakmai gyakorlatra, a Szakmai gyakorlóhely kiválasztási eljárását követően:

|  |  |
| --- | --- |
| **Szak, képzési szint (alap- / mesterképzés), telephely (Budapest / Székesfehérvár / Salgótarján), képzés nyelve (magyar / angol), tagozat (nappali /levelező)** | **fő** |
| biztonságtechnikai mérnök alapszak, Budapest, magyar, levelező tagozat |  |
| biztonságtechnikai mérnök alapszak, Budapest, magyar, nappali tagozat |  |
| biztonságtechnikai mérnök mesterszak, Budapest, magyar, levelező tagozat |  |
| biztonságtechnikai mérnök mesterszak, Budapest, magyar, nappali tagozat |  |
| építőmérnöki alapszak, Budapest, magyar, levelező tagozat |  |
| építőmérnöki alapszak, Budapest, magyar, nappali tagozat |  |
| földmérő és földrendező mérnöki alapszak, Székesfehérvár, magyar, nappali tagozat |  |
| földmérő és földrendező mérnöki alapszak, Székesfehérvár, magyar, levelező tagozat |  |
| gazdálkodási és menedzsment alapszak, Budapest, magyar, levelező tagozat |  |
| gazdálkodási és menedzsment alapszak, Budapest, magyar, nappali tagozat |  |
| gazdálkodási és menedzsment, Székesfehérvár, magyar, nappali tagozat |  |
| gazdaságinformatikus alapszak, Budapest, magyar, levelező tagozat |  |
| gazdaságinformatikus alapszak, Budapest, magyar, nappali tagozat |  |
| gépészmérnöki alapszak, Budapest, magyar, levelező tagozat |  |
| gépészmérnöki alapszak, Budapest, magyar, nappali tagozat |  |
| gépészmérnöki alapszak, Székesfehérvár, magyar, levelező tagozat |  |
| gépészmérnöki alapszak, Székesfehérvár, magyar, nappali tagozat |  |
| kereskedelem és marketing alapszak, Budapest, magyar, levelező tagozat |  |
| kereskedelem és marketing alapszak, Budapest, magyar, nappali tagozat |  |
| kiberbiztonsági mérnöki alapszak, Budapest, magyar, levelező tagozat |  |
| kiberbiztonsági mérnöki alapszak, Budapest, magyar, nappali tagozat |  |
| könnyűipari mérnöki alapszak, Budapest, magyar, levelező tagozat |  |
| könnyűipari mérnöki alapszak, Budapest, magyar, nappali tagozat |  |
| környezetmérnök mesterszak, Budapest, magyar, levelező tagozat |  |
| környezetmérnök mesterszak, Budapest, magyar, nappali tagozat |  |
| környezetmérnöki alapszak, Budapest, magyar, levelező tagozat |  |
| környezetmérnöki alapszak, Budapest, magyar, nappali tagozat |  |
| mechatronikai mérnöki alapszak, Budapest, magyar, levelező tagozat |  |
| mechatronikai mérnöki alapszak, Budapest, magyar, nappali tagozat |  |
| mechatronikai mérnöki mesterszak, Székesfehérvár, magyar, levelező tagozat |  |
| mérnökinformatikus alapszak, Budapest, magyar, nappali tagozat |  |
| mérnökinformatikus alapszak, Salgótarján, magyar, nappali tagozat |  |
| mérnökinformatikus alapszak, Székesfehérvár, magyar, nappali tagozat |  |
| mérnökinformatikus mérnöki mesterszak, Budapest, angol, nappali tagozat |  |
| mérnökinformatikus mérnöki mesterszak, Székesfehérvár, magyar, nappali tagozat |  |
| műszaki menedzser alapszak, Budapest, magyar, levelező tagozat |  |
| műszaki menedzser alapszak, Budapest, magyar, nappali tagozat |  |
| műszaki menedzser alapszak, Székesfehérvár, magyar, nappali tagozat |  |
| sportközgazdász mesterszak, Székesfehérvár, magyar, levelező tagozat |  |
| villamosmérnöki alapszak, Budapest, magyar, levelező tagozat |  |
| villamosmérnöki alapszak, Budapest, magyar, nappali tagozat |  |
| villamosmérnöki alapszak, Székesfehérvár, magyar, levelező tagozat |  |
| villamosmérnöki alapszak, Székesfehérvár, magyar, nappali tagozat |  |
| villamosmérnöki mesterszak, Budapest, magyar, levelező tagozat |  |
| villamosmérnöki mesterszak, Budapest, magyar, nappali tagozat |  |

1. **A jelentkezés, a hallgatók kiválasztása**

5. Felek megállapodnak abban, hogy Szakmai gyakorlóhely a képzés megkezdésének évében január 1-től június 15-ig előzetes jelentkezést hirdet mindazok számára, akik a jelen együttműködési megállapodás szerinti duális képzésben részt kívánnak venni. A felhívás közzétételi helye a Szakmai gyakorlóhely saját honlapja, melyet az Egyetem honlapjáról közvetlenül is elérhetővé kell tenni.

6. A felhívásnak legalább az alábbi adatokat kell tartalmaznia:

1. a Szakmai gyakorlóhely neve, székhelye,
2. a duális képzéssel érintett szakterület rövid bemutatása,
3. a jelentkezés módja és határideje,
4. felvehető hallgatók létszáma.

7. Szakmai gyakorlóhely hozzájárul ahhoz, hogy az Egyetem – tekintettel jelen megállapodás megkötésére – a hallgatók rendelkezésére bocsássa a Szakmai gyakorlóhely jelen megállapodásban rögzített kapcsolattartójának elérhetőségét abból a célból, hogy a hallgatók benyújthassák jelentkezésüket a Szakmai gyakorlóhelyhez. Hallgatók kiválasztásában a Szakmai gyakorlóhely egyéni szempontjai alapján önállóan dönt.

8. A Szakmai gyakorlóhely a jelentkezőkkel, az előzetesen megadott elektronikus elérhetőségen keresztül, ennek hiányában postai úton közli a kiválasztás időpontját. A kiválasztás során a jelentkező gyakorlati jártassága, szakmai érdeklődése, szakma iránti elkötelezettsége, nyelvtudása mérhető fel.

9. A Szakmai gyakorlóhely a kiválasztási eljárás befejezését követő 15 napon belül, de legkésőbb a képzés megkezdésének évében június 30-ig a lakóhelyre küldött írásbeli értesítésben közli a jelentkezővel, hogy kiválasztotta-e azon személyek közé, akik a sikeres felvételt, beiratkozást és egyetemi átsorolást követően részt vehetnek a duális képzésben. A Szakmai gyakorlóhely a kiválasztásra vonatkozó döntését nem köteles indokolni.

10. Szakmai gyakorlóhely kötelezettséget vállal arra, hogy a sikeres felvételt, beiratkozást és egyetemi átsorolást követően, a jelen együttműködési megállapodás szerinti egyeztetett tanrend alapján részt vesz a kiválasztott személy duális képzésében.

1. **Az együttműködési megállapodás hatálya**

11.1. Felek az együttműködési megállapodást határozatlan időre kötik.

11.2. Az együttműködési megállapodás a Felek általi aláírás napján lép hatályba. Duális képzésben hallgatót a megállapodás Duális Képzési Tanács általi pozitív elbírálását követő félévtől kezdődően fogad a gyakorlóhely.

1. **A gyakorlati képzésre vonatkozó alapadatok, időtartama, helyszíne**

12. A gyakorlati képzésen az alábbi alapszak/ok azon hallgatói vesznek részt, akiket a Szakmai gyakorlóhely az 5-10. pont szerint kiválasztott, és akiket az Egyetem – kérelmükre – a duális képzésre átsorolt. Amennyiben a Szakmai gyakorlóhely által kiválasztott személy bármely okból kifolyólag nem tud részt venni a gyakorlati képzésben, úgy a Szakmai gyakorlóhely jogosult – de nem köteles – a helyére más hallgatót kiválasztani.

|  |  |
| --- | --- |
| A képzés(ek): | állami ösztöndíjas/önköltséges |
| A képzés munkarendje: | nappali |
| A gyakorlat teljes időtartama: | 7 félév |
| A Szakmai gyakorlóhely helyszíne |  |
| A Szakmai gyakorlóhely részlege: |  |
| A szakmai gyakorlóhely web oldala: |  |

13. A gyakorlati képzés az egyes tanévek teljes folyamán valósul meg. Felek az aktuális félév kezdetét, végét és beosztását – így a szakmai gyakorlat pontos idejét – január, illetve augusztus hónapban egyeztetik egymással.

1. **A Szakmai gyakorlóhely kötelezettségei**

14. Szakmai gyakorlóhely kötelezettségei a gyakorlati képzés megszervezésével kapcsolatban:

1. köteles a hallgatót az Egyetemmel közösen kidolgozott tanrend szerint, és annak megfelelő szakterületeken foglalkoztatni,
2. a szakmai gyakorlat végzéséhez a megfelelő gyakorlati munkahely, eszköz, egyéni védőfelszerelés (védőruha) és tisztálkodási eszköz biztosítása; köteles továbbá a munkavédelmi előírások szerinti munkavédelmi oktatást megtartani, és a szükséges felelősségbiztosítást megkötni,
3. a hallgatóval az Nftv. alapján a hallgatói munkaszerződés megkötése a 230/2012. (VIII. 28.) Korm. rendelet szerinti tartalommal, melynek meg kell felelnie a hallgatók foglalkoztatására vonatkozó mindenkor hatályos jogi előírásoknak, de különösen is a Munka Törvénykönyvéről szóló 2012. évi I. törvény VII. Fejezetében, a nemzeti felsőoktatásról szóló 2011. évi CCIV. törvény 44. §-ban,
4. a hallgató részére hallgatói munkadíj fizetése, melynek pontos összegét a hallgatóval kötött hallgatói munkaszerződés tartalmazza;
* Szakmai gyakorlóhely, amennyiben lehetősége engedi a Hallgatót megillető díjazást a képzésben töltött idővel arányosan oly módon emeli, hogy az utolsó negyedévben elérje a képzésben megszerezhető alapfokozattal és szakképzettséggel a Szakmai gyakorlóhelyen pályakezdő munkavállalóként elérhető munkabért.
* Szakmai gyakorlóhely tudomásul veszi, hogy a jelen pont szerinti díjazást sem az Egyetemre, sem a hallgatóra, sem más személyekre nem háríthatja át.
1. a szakmai gyakorlati tevékenység felügyelete, irányítása,
2. köteles az Egyetem által előírt jelenléti és képzési dokumentációt vezetni, továbbá a hallgató által elsajátított szakmai tudást és kompetenciát az Egyetem által meghatározott formában és tartalmi elvárással írásban értékelni,
3. a hallgató részéről tapasztalt mulasztás, szabálytalanság Egyetemnek való jelzése,
4. a szakmai gyakorlat megszervezésével kapcsolatos adminisztratív feladatok ellátása,
5. az Egyetem haladéktalan tájékoztatása, amennyiben a Szakmai gyakorlóhely adataiban bármely változás következik be,
6. köteles a hallgatót mentesíteni a munkavégzési kötelezettsége alól azokra a napokra, amelyeken a vizsgakötelezettségének tesz eleget az Egyetemen, feltéve, hogy a vizsga időpontját a hallgató legalább egy héttel korábban közölte a szakmai felügyeletét és irányítását ellátó személlyel. A Szakmai gyakorlóhely – mérlegelésétől függően – a vizsganapokon túlmenően is adhat mentesítését a munkavégzési kötelezettség alól, a vizsgára való eredményes felkészülés érdekében,
7. A Szakmai gyakorlóhely szakmai gyakorlati felelősének:

|  |  |
| --- | --- |
| neve: |  |
| beosztása: |  |
| telefonszáma: |  |
| e-mail címe |  |

1. A Szakmai gyakorlóhely vállalati kapcsolattartója:

|  |  |
| --- | --- |
| neve: |  |
| beosztása: |  |
| telefonszáma: |  |
| e-mail címe |  |

1. **Az Egyetem kötelezettségei**

15. Az együttműködési megállapodásban az Egyetem által vállalt kötelezettségek teljesítéséért az ……………… Kar tartozik felelősséggel, az együttműködési megállapodásban az Egyetemnek biztosított jogok az ………………. Kart illetik meg.

16. Az Egyetem felelős a Hallgató teljes képzéséért és az annak részét képező szakmai gyakorlatért. Az Egyetem kötelezettségei a gyakorlati képzés megszervezésével kapcsolatban:

1. a szakmai gyakorlathoz szükséges adatokat, információkat Szakmai gyakorlóhely rendelkezésére bocsátja,
2. Szakmai gyakorlóhellyel együttműködik a szakmai gyakorlatos hallgatók kiválasztásában,
3. a hallgatók tanulmányi és módszertani irányítása,
4. intézkedik a gyakorlat képzés során felmerülő problémák megoldásában,
5. szakmai (belső) konzulenst jelöl ki, és nevét közli Szakmai gyakorlóhellyel,
6. hallgató részére a mindenkori vonatkozó jogszabályokban előírt kötelező juttatásokat biztosít,
7. a gyakorlat vezetőjével írásban ismerteti a képzési célnak megfelelő szakmai munka egyetemi elvárásait,
8. a szakmai készségek, képességek komplex fejlesztési folyamatában a szakmai gyakorlóhely értékelése alapján értékeli a gyakorlati kompetenciákat,
9. a Korm. rendelet 15. § (4) bekezdése alapján a Szakmai gyakorlóhelyet az Oktatási Hivatalhoz szakmai gyakorlóhelyként bejelenti, amennyiben jelen együttműködési megállapodás megszűnik vagy a gyakorlóhely nyilvántartott adataiban változás következik be, kezdeményezi 60 napon belül a nyilvántartott adatok módosítását,
10. amennyiben a Korm. rendelet 15. § (4) bekezdése alapján a Szakmai gyakorlóhelyet törlik az országos gazdasági kamara nyilvántartásából, az Egyetem a tudomásszerzést követően haladéktalanul bejelenti ezt a körülményt az Oktatási Hivatalhoz és kezdeményezi a Szakmai gyakorlóhely törlését a szakmai gyakorlóhelyek nyilvántartásából,
11. az Egyetem részéről a kapcsolattartó:

|  |  |
| --- | --- |
| neve: |  |
| beosztása: |  |
| telefonszáma: |  |
| e-mail címe |  |

1. **A Hallgató kötelezettségei**

17. A gyakorlati képzésben részt vevő hallgatók kötelesek az Óbudai Egyetem Tanulmányi és vizsgaszabályzatában, valamint a tantervben előírtak betartására és teljesítésére, így különösen a gyakorlati képzésen való részvételre, az ott kapott feladatok elvégzésére.

1. **Az együttműködési megállapodás megszűnésére, felmondására vonatkozó rendelkezések**

18.1. Jelen megállapodás megszűnik:

1. Felek közös megegyezésével,
2. rendkívüli felmondással,
3. ha annak tárgya megszűnik,
4. a Szakmai gyakorlóhelyet az országos gazdasági kamara törli a nyilvántartásából.

18.2. Azonnali hatályú felmondásra ad okot:

1. ha valamelyik fél, a szerződésben vállalt, illetve jogszabály szerinti kötelezettségét, a másik fél írásbeli felszólítása ellenére sem teljesíti,
2. a másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít,
3. ha a hallgatói munkaszerződés nem tartalmazza a 14. pont d) alpontjában felsorolt jogszabályhelyek által megkívánt tartalmi elemeket, vagy azoktól a hallgató hátrányára eltér.

Az azonnali hatályú felmondást írásban, indokolással ellátva kell közölni a másik féllel. Azonnali hatályú felmondás esetén a Polgári Törvénykönyv szerinti igények érvényesíthetők a felmondásra okot adó másik féllel szemben.

1. **Vegyes és Záró rendelkezések**

19. Felek kölcsönösen és folyamatosan tájékoztatják egymást a duális képzésben résztvevő hallgató munkájának értékeléséről, így különösen is a tanulmányi előrehaladásáról, a gyakorlati ismeretekben szerzett jártasságáról és a munkaviszonyból eredő kötelezettségek teljesítéséről. Felek tudomásul veszik, hogy a jelen pont szerint adatközléshez a hallgatótól hozzájáruló nyilatkozatot kötelesek beszerezni.

20. Az Egyetem jogosult arra, hogy a gyakorlati képzést a Szakmai gyakorlóhelyen személyesen ellenőrizze. Személyes ellenőrzésre jogosult a 16. pont k) alpontjában nevezett személy, valamint a szak képzéséért felelős vezető. Az ellenőrzés időpontjáról és az ellenőrző személyről az Egyetem előzőleg elektronikus levélben és telefonon értesíti a Szakmai gyakorlóhely szakmai felelősét.

21. Felek tudomásul veszik, hogy a szakmai gyakorlat időtartama alatt a hallgatói jogviszonyból folyó jogok és kötelezettségek változatlanok. A Szakmai gyakorlóhelynél történő foglalkoztatás a hallgató tanulmányainak részét képezik, és az Nftv. rendelkezései szerint a gyakorlat sikeres és maradéktalan teljesítése a hallgató(k) záróvizsgára bocsátásának feltételét képezi.

22. Szakmai gyakorlóhely kijelenti, hogy a mindenkor hatályos jogszabályok alapján megalapított, és jogszerűen működő szervezet. Szakmai gyakorlóhely teljes polgári jogi és büntetőjogi felelőssége tudatában úgy nyilatkozik, hogy rendelkezik a jelen együttműködési megállapodás aláírásához szükséges felhatalmazásokkal.

23. Felek kölcsönösen kötelezettséget vállalnak a másik félről tudomásukra jutott üzleti titok bizalmas kezelésére és megtartására.

24. Az együttműködési megállapodásban nem rendezett kérdésekben a vonatkozó jogszabályok rendelkezései az irányadóak. Szakmai gyakorlóhely jelen együttműködési megállapodás aláírásával kijelenti, hogy a vonatkozó jogszabályok – jelen együttműködési megállapodásban megjelölt típusú képzésre vonatkozó – rendelkezéseit megismerte, és azokat magára kötelezőnek fogadja el, azok betartásáról a gyakorlat teljes időtartama alatt gondoskodik.

25. Felek a megállapodásból eredő jogvitákat békés úton, szükség esetén közvetítő bevonásával, peren kívül kísérlik meg rendezni. Ennek eredménytelensége esetére kikötik az Egyetem székhelye szerinti bíróság kizárólagos illetékességét.

Ezen együttműködési megállapodás melléklete a felsőoktatási intézménnyel közösen kidolgozott, a felek által elfogadott Egyeztetett Duális Képzési Program.

Felek a jelen együttműködési megállapodást annak gondos tanulmányozása és értelmezése után, mint akaratukkal mindenben megegyezőt, helybenhagyólag írták alá.

Kelt:

 P.H. P.H.

 Szakmai gyakorlóhely Óbudai Egyetem